projecte-aina/catalan_government_crawling huggingface dataset:
El Govern de la Generalitat ha nomenat avui Montserrat Ribera i Puig nova directora de l'Agència Catalana del Consum (ACC), organisme que depén del Departament d'Empresa i Coneixement.
Nascuda a Guardiola de Berguedà, l'any 1960.
Llicenciada en Ciències Econòmiques i Empresarials per la Universitat de Barcelona (UB).
Diplomada en Fiscalitat i Anàlisi Financer per EADA.
La seva trajectòria professional ha estat vinculada al Departament d'Empresa i Coneixement, ja que va dirigir l'Agència Catalana del Consum (ACC) entre el 2016 i el 2018.
Així mateix, ha exercit com a gerent de Coordinació Industrial i com a gerent de les Delegacions Territorials a ACCIÓ, l'Agència per la Competitivitat de l'Empresa de la Conselleria (2015 a 2016 i de 2018 fins a l'actualitat).
També va ser delegada del Centre d'Informació i Desenvolupament Empresarial (CIDEM) a les Comarques Centrals (1988 a 2004).
Anteriorment, va treballar a l'empresa privada en el sector de les assegurances i serveis (1984 a 1988).
Ha estat diputada al Parlament de Catalunya (2008 a 2015), i en l'àmbit territorial va ser alcaldessa de Guardiola de Berguedà (2003 a 2015) i presidenta del Consell Comarcal del Berguedà (1999 a 2008).
El Districte Administratiu de la Generalitat de Catalunya, en el número 57 del carrer del Foc, acull les noves oficines de l'ACC a Barcelona.
La seu a Barcelona de l'Agència Catalana del Consum (ACC) s'ha traslladat al Districte Administratiu de la Generalitat de Catalunya, ubicat en el carrer del Foc, número 57.
Per tant, si necessiteu registrar documents de manera presencial podeu adreçar-vos al Districte Administratiu.
Per a fer consultes i peticions d'informació sobre dubtes relacionats amb el consum, podeu fer servir el formulari web de consulta o bé trucar al telèfon 012 de 8 a 22h; i si voleu demanar a una empresa o a un/a professional la reparació d'un dany, consulteu la pàgina sobre com reclamar.
Per a qualsevol altre tràmit, podeu utilitzar el formulari de petició genèrica.
Per a la resta de gestions, truqueu al telèfon 938 574 000 del Districte Administratiu, de 8 a 15h.
El Govern de la Generalitat s'ha unit a les institucions polítiques d'arreu del món que han declarat formalment una emergència climàtica i ambiental.
Per fer front a l'emergència que viu el nostre planeta, cal que també fem un canvi en el nostre comportament com a consumidors i consumidores i ens dirigim cap a un model de consum més responsable i sostenible.
Consumir de manera responsable implica informar-se, planificar i reflexionar sobre les conseqüències dels nostres actes de compra.
A més, quan fem un consum responsable també tenim en compte, a banda de les característiques i el preu dels productes i els serveis, aspectes com ara la conservació del medi ambient, la justícia social o la igualtat de gènere, entre d'altres coses.
Des de l'Agència Catalana del Consum us donem un seguit de consells basats en les 3 erres de reduir, reutilitzar i reciclar:
Afectacions a conseqüència de l'estat d'alarma, les fases de desescalada i l'etapa de represa per la crisi de la COVID-19
Si la companyia us comunica la cancel·lació del vol, d'acord amb el Reglament CE 261/2004:
Si no podeu volar a causa de les limitacions aplicades per l'emergència sanitària, però el vol no ha estat cancel·lat:
Consumir productes i serveis de manera responsable implica informar-se, planificar i reflexionar sobre les conseqüències dels nostres actes de compra.
I tot això tenint en compte, a més a més de les característiques i el preu, aspectes com ara la conservació del medi ambient, la justícia social o la igualtat de gènere.
Des de l'Agència Catalana del Consum treballem per fomentar actituds ètiques envers el consum, de manera que sigui sostenible, de proximitat, crític, solidari, conscient, no sexista...
La nova campanya El consum responsable depèn de tothom, que es difon durant aquest mes de juny en els comptes a Instagram, Twitter i Facebook i en el canal youtube.com/consumcat, consta de 3 històries en les quals els personatges reflexionen sobre el consum responsable.
Sota el lema "Per un món més sostenible, consum responsable.
Depèn de tothom!", aquesta campanya té com a objectiu fer-nos pensar, d'una manera amena i empàtica, sobre les accions i decisions quotidianes que tenen relació amb un consum més responsable.
Com les nostres accions i decisions del dia a dia poden tenir efectes i conseqüències en la societat i sobre el planeta sense que, en ocasions, en siguem del tot conscients.
Perquè el consum responsable, depèn de tothom!
En els casos en què s'han fixat limitacions a la mobilitat o confinaments que impedeixen que els consumidors puguin gaudir de serveis ja contractats, es pot reclamar el retorn dels diners.
Allà on la mobilitat no es prohibeix, aconsellem que les persones afectades contactin amb l'empresa per mirar d'arribar a una solució pactada.
Des de la declaració de l' estat d'alarma, el passat 14 de març de 2020, i durant les fases posteriors de desescalada i l'etapa actual de represa, s'apliquen mesures de contenció de la pandèmia provocada per la COVID-19 que afecten directament les persones consumidores.
D'acord amb el que estableix el Reial decret 11/2020 de 31 de març, si com a conseqüència de les mesures adoptades per l'autoritat competent els contractes de compra de productes o de prestació de serveis resulten impossibles de complir, les persones consumidores tenen dret a deixar sense efecte aquests contractes i a recuperar les quantitats pagades.
Per tant, en aquells casos en què s'han fixat limitacions a la mobilitat o confinaments que impedeixen que els consumidors puguin gaudir de serveis ja contractats –viatges, reserves d'allotjaments, excursions, etc.–, les persones afectades poden reclamar a l'empresa el retorn dels diners.
Allà on la mobilitat no es prohibeix i, per tant, no existeix una obligació de retornar els diners, aconsellem que les persones afectades contactin amb l'empresa per mirar d'arribar a una solució pactada que els pugui compensar d'alguna manera (canvi de data, val, retorn d'una part de l'import, millor preu en una altra ocasió, etc.).
La situació sanitària actual fa que haguem de procurar d'arribar a pactes, per això, des de l'Agència Catalana del Consum demanem que es faci un consum responsable i solidari i recomanem que, tot i tenir el dret a recuperar els diners pel serveis no prestats, es tingui en compte que aquesta situació afecta també moltes empreses que en aquests moments de crisi estan patint una manca de liquiditat.
En aquests casos, la nostra solidaritat com a consumidors i consumidores pot consistir a acceptar alternatives raonables, en lloc de la devolució dels diners.
També aconsellem que, si es contracten nous serveis, es revisin amb deteniment les condicions de cancel·lació i s'opti, preferentment, per aquelles opcions que permetin cancel·lar el servei gratuïtament.
A continuació, es detallen les afectacions que poden provocar les limitacions aplicades a causa de l'emergència sanitària i quines són les mesures previstes en el cas que aquests contractes no es puguin dur a terme amb normalitat:
Mesures extraordinàries de suport a les famílies i les empreses:
En darrer lloc, us demanem que us informeu només a través de fonts oficials i seguiu les recomanacions de les autoritats.
Més informació des del punt de vista sanitari a:
La Taula de Diàleg és una plataforma impulsada i coordinada per l'Agència Catalana del Consum, que treballa de manera multidisciplinar per convertir-se en un altaveu de sensibilització social sobre la prevenció i la recuperació dels trastorns de la conducta alimentària.
Des de la seva creació, l'any 2012, la Taula ha permès unificar esforços per tal de fer un front comú per combatre els trastorns relacionats amb la imatge i el pes i per promocionar la salut en general.
Societat Catalana de Medicina Familiar i Comunitària (CAMFIC), Fundació Imatge i Autoestima (IMA), Hospital Clínic de Barcelona-Hospital Universitari, Universitat Autònoma de Barcelona (UAB), Servei Especialitzat en Trastorns de la Conducta Alimentària (SETCA), Associació Catalana d'Infermeria Pediàtrica, Col·legi de Farmacèutics de Barcelona, Societat Catalana de Pediatria, Federació de Salut Mental de Catalunya (SMC), Hospital de la Santa Creu i Sant Pau, Hospital Germans Trias i Pujol, Hospital de Bellvitge, Associació contra l'Anorèxia i la Bulímia (ACAB), Hospital de Sant Joan de Déu (SJD), Parc Sanitari Sant Joan de Déu, Col·legi de Dietistes-Nutricionistes de Catalunya (CODINUCAT), FITA-Fundación Fita, Universitat Oberta de Catalunya (UOC) i Generalitat de Catalunya (Departament de Treball, Afers Socials i Famílies; Departament de Salut-Pla Director de Salut Mental i Addiccions; Agència de Salut Pública de Catalunya; Agència Catalana de Joventut; Departament d'Ensenyament i Agència Catalana del Consum).
1.Construir entre tots els sectors una imatge corporal positiva i saludable a partir de fomentar un ideal de cos basat en la salut i el benestar, i no pas en l'aparença.
2.Treballar de manera coordinada els diferents sectors (sanitari, educatiu, empresarial, mitjans) per dissenyar estratègies realistes per a la prevenció d'aquests trastorns i promoció de la salut.
3.Traslladar el debat de la societat en general per sensibilitzar-la sobre la importància de prevenir el greu problema dels trastorns de la conducta alimentària i en general els trastorns relacionats amb la imatge i el pes.
Podeu fer consultes, peticions d'informació, sobre els dubtes que tingueu en relació amb el consum.
Les consultes poden tractar sobre els drets en relació amb el consum i les formes d'exercitar-los, sobre les obligacions o sobre qualsevol altre tema relacionat amb el consum en general.
També podeu utilitzar aquest formulari per fer arribar una petició d'informació sobre l'estat de tramitació de la reclamació/denúncia/queixa que hagueu presentat i per aportar documentació o manifestar un canvi en relació amb la reclamació/denúncia/queixa presentada.
S'ha d'introduir una Empresa/Professional.
S'ha d'introduir una provincia.
Les comunicacions administratives es faran per mitjans electrònics a l'adreça del correu electrònic i/o per SMS al mòbil que heu facilitat, llevat que opteu per la notificació en paper.
Adjunteu els documents que acrediten els fets que heu exposat (factures, imatges, publicitat, contractes, etc.).
La mida de tots els fitxers no pot superar els 5MB.
Llistat de fitxers admesos: doc, docx, dot, odt, rtf, pdf, xls, xlsx, ppt, pptx, txt, xml, htm, html, png, jpg, jpe, jpeg, tif, tiff, gif, bmp, avi, 3gp, mp4, wmv i mpg.
Responsable: Agència Catalana del Consum (en endavant ACC).
Finalitat: Atendre la sol·licitud presentada davant l'ACC
Drets: Sol·licitar l'accés, rectificació, supressió, oposició i limitació del tractament.
Per exercir aquests drets ho podeu fer a través de la seu electrònica de l'ACC.
Termini conservació: Les dades es conserven durant el temps en que es gestioni la sol·licitud i en tot cas durant el temps en que puguin derivar-se accions judicials.
Podeu retirar el vostre consentiment en qualsevol moment, adreçant-vos a l'ACC.
Destinataris: Les empreses i professionals relacionats amb la sol·licitud presentada, els serveis públics de consum de Catalunya i d'altres organismes administratius de la Generalitat o de caràcter local o estatal vinculats amb la gestió de la vostra petició.
Reclamació: Teniu dret a presentar una reclamació davant l'Autoritat Catalana de Protecció de Dades
Aquest informe analitza quin és el context i com actua la població de major risc a patir un TCA i proposa una sèrie de recomacions per a famílies i educadors, per a clínics, per a empreses, per a mitjans de comunicació, per a la societat i per a partits polítics i autoritats governamentals.
Aquest decàleg de bones pràctiques, subscrit pel sector de la publicitat, s'impulsa per prevenir els trastorns de la conducta alimentària.
Vol conscienciar sobre la necessitat de demanar ajuda professional quan se sospita de la presència d'un trastorn de la conducta alimentària com ho és l'anorèxia nerviosa, ja que ens trobem davant de malalties mentals greus però que es poden superar si la persona es posa en tractament.
El fet que una persona pateixi una malaltia d'aquest tipus no és culpa seva ni de la família.
Són malalties que es denominen multicausals, atès que són resultat de la presència de factors múltiples, tant genètics, com personals i socials.
Desculpabilitzar la persona que pateix un trastorn de la conducta alimentària i la seva família contribueix a una millor comprensió social d'aquestes malalties i possibilita que la persona malalta demani ajuda.
Malauradament, a Catalunya es calcula que més de 28.000 nois i noies presenten un trastorn de la conducta alimentària.
Davant d'aquestes xifres, que molts especialistes han definit d'epidèmia, aquesta campanya elaborada pel gremi de publicitaris, mitjançant Fundeco (Fundació de la Comunicació), tenia l'objectiu de desfer dues falses creences sobre aquestes malalties: que no s'arriben a curar mai i que la persona que la pateix n'és responsable.
Per aquest motiu, es destaca que "Més del 70% dels afectats per anorèxia es recuperen" i que "L'anorèxia no és culpa de ningú".
L'objectiu era conscienciar les famílies dels trastorns de la conducta alimentària, que afecten més de 28.000 joves d'entre 12 al 24 anys.
La campanya incidia en la promoció d'hàbits saludables i en el foment de l'acceptació i l'autoestima en els nens i adolescents.
Per exemple, fer un àpat al dia en família pot reduir un 35% el risc de patir trastorns de la conducta alimentària.
Afectacions a conseqüència del coronavirus COVID-19
Si durant el període de vigència de l'estat d'alarma heu de contractar un servei funerari, aquests són els vostres drets:
Donada l'excepcionalitat del moment, cal tenir present que aquest servei s'ha d'adequar a les condicions establertes per les autoritats sanitàries.
Si no es respecten els vostres drets, us aconsellem que:
Afectacions a conseqüència del coronavirus COVID-19.
Una de les mesures urgents extraordinàries per fer front a l'impacte econòmic i social del COVID-19, és la moratòria en el pagament dels crèdits i préstecs no hipotecaris, inclosos els crèdits al consum així com de les hipoteques per a la compra de l'habitatge habitual en el cas de les persones que pateixen dificultats extraordinàries per fer-ne front, així com dels seus avaladors.
Es poden acollir a aquesta moratòria els deutors (i el seus avaladors) que, com a conseqüència de l'emergència sanitària ocasionada pel COVID-19, es trobin en algun dels supòsits de vulnerabilitat econòmica.
Cal acreditar documentalment davant l'entitat bancària que us trobeu en algun dels supòsits de vulnerabilitat econòmica.
Un cop feta la sol·licitud a l'entitat bancària, la moratòria s'ha de fer efectiva en el termini màxim de 15 dies.
Comporta la suspensió del deute hipotecari durant el termini estipulat en la moratòria.
Durant aquest període, l'entitat bancària no podrà exigir el pagament de la quota hipotecària, ni de cap dels conceptes que la integren (amortització de capital o pagament d'interessos).
Tampoc no es podran aplicar interessos de demora (és a dir, pel fet de deixar de pagar les quotes).
En cas que no es respectin els vostres drets
Més informació sobre la moratòria hipotecària: Agència de l'Habitatge de Catalunya
Afectacions a conseqüència el coronavirus COVID-19
Amb la declaració de l'estat d'alarma, es van interrompre els terminis per a la devolució de productes comprats tant en botigues presencials com a distància (per internet, etc.).
Des del 4 de juny de 2020, aquests terminis s'han reprès, per tant, a partir d'aquesta data han començat a còrrer els dies per a poder fer devolucions.
Quin son els terminis de devolució?
Afectacions a conseqüència del coronavirus COVID-19
Ajornament del pagament de facturas
Si un abonat té un deute amb un operador de telefonia o internet relatiu a una factura presentada entre el 14 de març i el 30 de juny (ambdós inclosos), pot sol·licitar un fraccionament i ajornament del deute.
Els abonats amb factures impagades, tant si sol·liciten i accepten el fraccionament i ajornament com si no el sol·liciten ni l'accepten, no podran mantenir els números assignats en cas d'un canvi d'operador (portabilitat) durant la vigència del deute.
Però sí tenen dret a conservar els números si han comunicat a l'operador una no conformitat amb la factura, i no havent obtingut una resposta satisfactòria per part de l'empresa, han presentat una reclamació a un organisme oficial.
Afectacions a conseqüència del coronavirus COVID-19
No es podrà suspendre el subministrament de llum, gas i aigua a cap consumidor excepte per qüestions de seguretat.
Mentre duri l'estat d'alarma, no es computaran els terminis per reclamar rebuts impagats.
D'altra banda, es prorroga de forma automàtica fins al 15 de setembre de 2020 la vigència de l'abonament social.
El Govern de la Generalitat de Catalunya va aprovar el 19 de març de 2020 una sèrie de bonificacions en el cànon de l'aigua que suposaran un estalvi per a les famílies i les empreses:
Arran de la situació de pandèmia provocada per la COVID-19, s'han establert mesures perquè la ciutadania disposi d'informació eficaç, veraç i suficient sobre les característiques essencials i les instruccions d'ús dels productes destinats a la prevenció de contagis.
A més, s'han fixat preus de venda màxims en alguns d'aquests productes.
En el context actual de pandèmia provocada per la COVID-19, ha augmentat considerablement la demanda de productes que s'utilitzen per a prevenir els contagis –mascaretes, gels hidroalcohòlics i antisèptics de pell sana–, per això s'han establert mesures perquè la ciutadania, a l'hora de comprar-los, disposi d'informació eficaç, veraç i suficient sobre les seves característiques essencials i les instruccions d'ús a través de l'etiquetatge.
Les farmàcies són els únics establiments que poden vendre mascaretes quirúrgiques individualment i sense envasar, sempre que es garanteixin les condicions d'higiene adequades que evitin una possible contaminació del producte.
Les mascaretes d'ús infantil han de tenir en compte les especificacions tècniques de seguretat de la roba infantil, per tal d'evitar accidents.
Per tant, s'han de poder subjectar sense generar nusos, extrems lliures o elements tridimensionals i es recomana que s'utilitzin sota la supervisió d'un adult.
Per tal de garantir l'accés a aquests productes en condicions que evitin situacions abusives en el preu, l'Estat ha fixat un preu màxim de venda de 0,96€/unitat en el cas de les mascaretes quirúrgiques d'un sol ús.
Trobareu més informació sobre mascaretes en el Canal Salut.
Gels i solucions hidroalcohòliques
Cal distingir entre gels i solucions hidroalcohòliques autoritzats per l'AEMPS (Agència Espanyola de Medicaments i Productes Sanitaris), que porten imprès un número de registre d'aquest organisme, dels gels no autoritzats per aquest organisme, els quals no poden al·legar en el seu etiquetatge característiques que puguin induir a interpretar que el producte posseeix propietats sobre les quals no s'ha realitzat cap verificació, com ara "protecció/desinfecció enfront de virus" o similar.
L'Estat espanyol ha regulat el preu màxim dels gels i solucions hidroalcohòliques autoritzats temporalment per l'AEMPS (Agència Espanyola de medicaments i Productes Sanitaris):
Els més comuns són els compostos iodats, la clorhexidina i l'alcohol.
L'Estat espanyol ha regulat el preu màxim dels antisèptics de pell sana autoritzats per l'AEMPS (Agència Espanyola de Medicaments i Productes Sanitaris):
En cas que no es respectin aquestes obligacions:
Afectacions a conseqüència de l'estat d'alarma, les fases de desescalada i l'etapa de represa per la crisi de la COVID-19
Pel que fa els productes i/o serveis que hagueu pagat o a les quantitats donades per avançat, en concepte de paga i senyal:
Si, en canvi, no podeu rebre el producte o el servei per les limitacions aplicades per la situació d'emergència sanitària (és a dir, per una causa de força major):
Afectacions a conseqüència de l'estat d'alarma, les fases de desescalada i l'etapa de represa per la crisi de la COVID-19
Si us han deixat de prestar un servei que pagueu per quotes (cursos, acadèmies, gimnasos, estades a l'estranger, residències, etc.), per les limitacions aplicades a causa de l'emergència sanitària:
Entitats esportives i culturals
Les entitats culturals i esportives sense finalitat de lucre, legalment creades i inscrites com a tals, cobren quotes socials, és a dir, aportacions a fons perdut per contribuir al manteniment de l'entitat i reflecteixen l'adhesió i la pertinença a un projecte compartit per totes les persones associades.
Les quotes a una entitat en qualitat de soci, i que comporten ser copropietari de l'entitat no son retornables.
Si que es podria demanar, en canvi, la devolució de les quotes addicionals que eventualment s'hagin abonat per activitats opcionals ofertes per l'entitat que comportin una contraprestació directa i concreta com, per exemple, cursos d'aprenentatge o activitats especials de lleure i esbarjo.
Com reclamar la devolució dels imports pagats:
Afectacions a conseqüència de l'estat d'alarma, les fases de desescalada i l'etapa de represa per la crisi de la COVID-19
Si l'organitzador us comunica la suspensió de l'espectacle o l'esdeveniment per les limitacions aplicades a causa de l'emergència sanitària, sempre teniu dret a reclamar el retorn de tots els imports que hàgiu pagat; o bé acceptar un canvi de data, si així us interessa.
Com reclamar la devolució dels imports pagats
Si la data de l'espectacle o l'esdeveniment era anterior al 4 de juny i no vàreu reclamar en aquell moment, podeu fer-ho ara i, en aquest cas, l'empresa té 1 mes per respondre-us.
La directora de l'Agència Catalana del Consum (ACC), Elisabeth Abad, acompanyada del director dels Serveis Territorials del Departament d'Empresa i Coneixement a Lleida, Ramon Alturo, ha presentat aquest matí en roda de premsa la campanya Què cal saber sobre l'etiquetatge de les fruites i les hortalisses fresques.
L'objectiu d'aquesta campanya és comprovar el grau de compliment normatiu pel que fa a l'etiquetatge de les fruites i hortalisses, i de forma més específica, comprovar que la informació alimentària sigui precisa, clara i fàcil de comprendre; que no indueixi a error a les persones consumidores i que s'informi adequadament segons les especificitats de la normativa.
En aquest sentit, a partir d'avui mateix es distribuiran per les botigues i parades dels mercats dedicades a la venda de fruites i hortalisses fresques de tot el territori 40.000 fulletons informatius explicant les dades mínimes que han de contenir obligatòriament les etiquetes, que són les següents:
I en els casos en què la normativa especifica ho estableixi, també han d'incloure:
La distribució a Barcelona i la seva àrea metropolitana es fa amb la col·laboració del Gremi Provincial de Detallistes de Fruites i Hortalisses de Barcelona; a Lleida capital gràcies a la col·laboració de la Paeria, en concret de l'Àrea de Comerç, Mercats i Consum de Lleida; i tant a la resta de la demarcació, com del territori, mitjançant els Consells Comarcals i els Ajuntaments de les ciutats amb més població.
La campanya de difusió es reforçarà amb l'emissió de la càpsula del 012 Etiquetatge de fruites i verdures per part de la Corporació Catalana de Mitjans Audiovisuals del 22 d'octubre al 4 de novembre; a través del web consum.gencat.cat i les xarxes socials de l'ACC (Twitter, Facebook, Canal ConsumTV i l'app Infoconsum).
L'Agència Catalana del Consum duu a terme les actuacions d'inspecció i de control necessàries per garantir que les empreses i establiments compleixen amb la normativa de protecció dels interessos generals dels consumidors.
Pel que fa a la campanya d'etiquetatge de fruites i hortalisses fresques, a partir del dia 15 de novembre es farà una primera campanya d'inspecció únicament informativa i a partir del 2019 una segona amb sancions si es detecten irregularitats.
Els controls es realitzaran sobre la disponibilitat, la col·locació i la presentació de la informació alimentària obligatòria en fruites i hortalisses.